রিজভী বলেন, জীবন আশঙ্কার মতো পরিস্থিতি তৈরি হলেও দীর্ঘসূত্রিতা করে বেগম জিয়াকে কোনো বিপদের দিকে ঠেলে দিচ্ছে কীনা তা নিয়ে দেশের সর্বত্র মানুষের মনে উদ্বেগ, উৎকণ্ঠা দেখা দিয়েছে। রাজনৈতিক ময়দানে শেখ হাসিনার একমাত্র প্রতিপক্ষ বেগম খালেদা জিয়া উল্লেখ করে তিনি বলেন, তাকে মাইনাস করতে পারলে রাজনীতির ময়দানে ফাঁকা মাঠে গোল দিতে কোনো অসুবিধা থাকবে না। সরকার বিচারিক প্রক্রিয়াকে কব্জায় নিয়ে তার একমাত্র প্রতিদ্বন্দ্বীকে রাজনৈতিক ময়দান থেকে দূরে সরিয়ে দিতেই তার চিকিৎসা নিয়ে কালক্ষেপণ করছে এবং মন্ত্রী পরিষদের সদস্যদের দিয়ে আজেবাজে কথাবার্তা বলাচ্ছে।